સામગ્રી: અહીં એક શાળાની બાળકીનું માથું કચડી નાખવામાં આવ્યું. તો કૉલેજના એક વિદ્યાર્થીને ફટકા મારીને મારી નખાયો જેના કારણે કમકમાટી ફેલાઈ હતી. 

બળાત્કાર અને હત્યાઓના વિરોધમાં લોકો રસ્તા પર ઊતરી આવ્યા હતા. #AmINext એવા હૅશટૅગ સાથે ટ્વિટર પર કૅમ્પેન શરૂ થયું હતું. 

આવા ક્રૂર અપરાધો બદલ ફાંસીની સજાની માગણી સાથે ઓનલાઈન પિટિશન શરૂ થઈ હતી, જેને 5,00,000થી વધુ લોકોએ અનુમોદન આપ્યું હતું.

દક્ષિણ આફ્રિકાના પ્રમુખ સિરિલ રામ્ફોસાએ આ સમસ્યાને દૂર કરવા માટે શ્રેણીબદ્ધ પગલાંની જાહેરાત કરી છે. 

આરોપીઓનાં નામોનું રજિસ્ટર જાહેર કરી દેવું, જાતીય ગુના સામે કામ ચલાવવા માટે વિશેષ અદાલતોની સ્થાપના કરવી અને કડક સજા સહિતનાં પગલાંની જાહેરાતો તેમણે કરી છે.

મુખ્ય નગર જૉહાનિસબર્ગમાં રહેતાં બે દીકરીઓનાં 37 વર્ષનાં માતા અને ફોટોગ્રાફર સારાહ મિડગ્લૅ આજે પણ એક દાયકા પહેલાં તેમનાં પર થયેલા બળાત્કારના આઘાતમાંથી બહાર આવી શક્યાં નથી. 

તેમણે બીબીસી આફ્રિકાના વિમૅન્સ અફેર્સના રિપોર્ટર ઍસ્થર એકેલો ઓગોલા સમક્ષ પોતાની આપવીતી વર્ણવી હતી. 

2010માં મારા ભૂતપૂર્વ બૉયફ્રેન્ડે મારા પર બળાત્કાર કર્યો હતો. દક્ષિણ આફ્રિકામાં ફૂટબૉલ વર્લ્ડ કપ યોજાઈ રહ્યો હતો તે વખતે આ બનાવ બન્યો હતો. 

મેં હિંમત કરીને તેને છોડી દીધો, તેના 18 મહિના પહેલાં સુધી તે મારું શારીરિક અને માનસિક શોષણ કરતો રહ્યો હતો. 

મેં અગાઉ પણ છોડીને જતાં રહેવાની ધમકી આપી હતી પણ હું જ્યારે ધમકી આપું ત્યારે તે મને વધારે માર મારતો હતો. 

તે મને લાતો મારતો, ક્યારેક ગૂંગળાવી દેતો કે બટકા ભરી લેતો હતો. હું છોડીને જતી રહીશ તો મારી સામે જ મારી દીકરીઓ પર બળાત્કાર કરવાની ધમકી આપતો હતો. 

એક વાર તેણે ઇલેક્ટ્રિક ગનથી મારા પર પ્રહાર કર્યો હતો. 

હું આ ત્રાસ વિશે કોઈને નહોતી કહેતી કેમ કે મને સંકોચ થતો હતો. મને શરમ આવતી હતી કે હું સામનો કરી શકું એમ નહોતી.

હું મારા પરિવાર અને મિત્રોથી પણ અળગી થઈ ગઈ હતી કેમ કે છુટાછેડા પછી મારામાં આત્મસન્માનની સ્થિતિ સારી નહોતી. 

મારા ભૂતપૂર્વ બૉયફ્રેન્ડે મને એવું પણ સમજાવી દીધું હતું કે સગા કે મિત્રોને મારી કંઈ પડી નથી.

મને એવું પણ લાગતું હતું કે તે મારાં સંતાનોને હેરાન કરશે. 

આખરે મેં તેને છોડી દેવાની હિંમત કરી ત્યારે ચૂપચાપ કામ પાર પાડ્યું હતું. જોકે 10 દિવસ પછી તે મારા ઘરના દરવાજે આવીને ઊભો રહી ગયો હતો. 

તેણે મને શોધી કાઢી તેના કારણે મને કેટલો આઘાત લાગ્યો તે સમજાવવું મુશ્કેલ...\nઅગાઉની સામગ્રીનો સારાંશ નીચે મુજબ કરી શકાય છે:
દક્ષિણ આફ્રિકામાં હાલનાં અઠવાડિયાઓમાં મહિલાઓ પર બળાત્કાર અને ક્રૂર રીતે હત્યાના બનાવોને કારણે ભારે આક્રોશ છે.